Oksylos

Oksylos () oli kreikkalaisessa mytologiassa aitolialainen mies ja Haimonin poika, jonka Temenos, Aristomakhoksen poika, tapasi tiellä. Oraakkeli oli käskenyt Temenosta etsimään kolmisilmäistä miestä, ja Oksylos, joka ratsasti joko yksisilmäisellä hevosella tai muulilla, sopi kuvaukseen. Oksylos liittyi oraakkelin ennustuksen mukaisesti Temenoksen ja tämän veljen Kresfonteen seuraan ja otti osaa näiden mukana doorilaisten maahantunkeutumiseen Peloponnesokseen. Kiitoksena avustaan Oksylos sai omakseen Eliin, joka tunnettiin viljavana maana.Apollodoros, Bibliotheke ('Kirjasto') 2.8.3 (engl. käännös)Pausanias, Periegesis tes Hellados ('Kreikan kuvaus') 5.3.5–6 (engl. käännös)

Oksylos nai Pierian, ja sai hänen kanssaan kaksi poikaa: Aitoloksen ja Laiaan. Aitolos kuoli ennen vanhempiaan, ja Laias seurasi isäänsä Eliin hallitsijana.Pausanias, Periegesis tes Hellados ('Kreikan kuvaus') 5.4.4–5 (engl. käännös)

 Oksylos, Areen poika 
Oksylos oli myös Areen ja Protogeneian poika.Apollodoros, Bibliotheke ('Kirjasto') 1.7.7 (engl. käännös)

 Lähteet 

Luokka:Eliin kuninkaat